Σεϊνί Ουμαρού

Ο Σεϊνί Ουμαρού (SeyniΜερικές φορές το όνομά του γράφεται και Seini ή Seïni Oumarou, 1950-) είναι πολιτικός από τον Νίγηρα. Διορίστηκε πρωθυπουργός στις 3 Ιουνίου 2007.Abdoulaye Massalatchi, "Niger president appoints a new PM" , Reuters (IOL), 4 Ιουνίου 2007. Έχει αρνηθεί να διαπραγματευτεί με τους αντάρτες Τουαρέγκ που ζουν στα βόρεια της χώρας. Παραιτήθηκε τον Σεπτέμβριο του 2009, για να θέσεις υποψηφιότητα στις βουλευτικές εκλογές του ίδιου χρόνου.

 Βιογραφία 
Πρώιμη καριέρα
Γεννήθηκε στο Τιγιαμπερί στις 9 Αυγούστου 1950. Ανήκει στη φυλή Τζέρμα"Niger: proche de son prédécesseur, Seyni Oumarou nommé Premier ministre", AFP (Jeuneafrique.com), 3 Ιουνίου 2007 . και στο Εθνικό Κίνημα για την Ανάπτυξη της Κοινωνίας.

Από το 1987 έως το 1998 ήταν γενικός διευθυντής στην κρατική επιχείρηση μεταποίησης χάρτου (ENITRAP) και το 1995 ανέλαβε πρωθυπουργικός σύμβουλος. Χρημάτισε υπουργός Εμπορίου και Βιομηχανίας στη μεταβατική κυβέρνηση του στρατιωτικού Νταούντα Μαλάμ Γουανκέ τον Απρίλιο του 1999 και παρέμεινε στη θέση του έπειτα από τη διεξαγωγή εκλογών, την ίδια χρονιά στην κυβέρνηση του Χαμά Αμαντού."Le gouvernement du Niger, formé le 16 avril 1999", Afrique-express.com ."Le gouvernement du Niger formé le 5 janvier 2000", Afrique-express.com . Στις 17 Σεπτεμβρίου του 2001 ανέλαβε υπουργός Εμπορίου και τον Νοέμβριο του 2004 ανέλαβε επιπλέον Υπουργός Υγείας και τον επόμενο μήνα υπουργός Προεδρίας για θέματα εξοπλισμού"GOUVERNEMENTS DE LA TRANSITION DE TANDJA MAMADOU" , Προεδρία του Νίγηρα . Έγινε έτσι το τρίτο σημαντικότερο πρόσωπο της κυβέρνησης.

 Πρωθυπουργία 
Μετά την πτώση της κυβέρνησης του Χαμά Αμαντού στις 31 Μαΐου του 2007, που έγινε με πρόταση μομφής, η Εθνοσυνέλευση πρότεινε για την πρωθυπουργία τον Ουμαρού. Ο πρόεδρος Μαμαντού Ταντζά τον διόρισε Πρωθυπουργό λίγες ημέρες αργότερα. Το Κόμμα του Νίγηρα για Δημοκρατία και Σοσιαλισμό (PNDS), κυριότερο κόμμα της Αντιπολίτευσης, ήταν αντίθετο στον διορισμό του Ουμαρού."Niger impasse continues", AFP (IOL), 5 Ιουνίου 2007. Ο Ουμαρού ορκίστηκε πρωθυπουργός στις 7 Ιουνίου"Niger: le nouveau Premier ministre Seyni Oumarou a prêté serment", AFP (Jeuneafrique.com), 7 Ιουνίου 2007 . και η νέα κυβέρνηση διορίστηκε στις 9 Ιουνίου"Formation du nouveau gouvernement nigérien", AFP (Jeuneafrique.com), 9 Ιουνίου 2007. με σύνολο 32 μέλη μαζί με τον πρωθυπουργό. Το 2007 ο Ουμαρού ήταν αντιπρόεδρος του Εθνικού Πολιτικού Συμβουλίου του κυβερνώντος κόμματος.

 Κομματική διένεξη 
Τον Ιούνιο του 2008 ο πρώην πρωθυπουργός Χαμά Αμαντού συνελήφθη με την κατηγορία της υπεξαίρεσης. Ο Ουμαρού διορίστηκε προσωρινός πρόεδρος του κυβερνώντος κόμματος MNSD.Des responsables du parti présidentiel demandent à Tandja de retirer sa confiance à Seini Oumarou.APA 12 Ιανουαρίου 2009. 
Τον Ιανουάριο του 2009 η κυβέρνηση του Ουμαρού, η οποία κατείχε τις 50 επί συνόλου 85 εδρών στη Βουλή ζήτησε την άρση της ασυλίας 3 βουλευτών του MNSD.Le gouvernement nigérien demande la levée de l’immunité de trois députés de la majorité présidentielle. APA. 19 Ιανουαρίου 2009. Λίγο αργότερα, υποστηρικτές του Αμαντού κατέθεσαν πρόταση μομφής εναντίον της κυβέρνησης Ουμαρού.Attaques des pro-Hama Enfin une réaction vigoureuse des pro-Seini. Le Temoin N° 280 du 16 janvier 2009

 Εκλογές 2009 
Στα τέλη του 2008 υποστηρικτές του προέδρου Ταντζά διεξήγαγαν διαδηλώσεις υπέρ της παράτασης της τελευταίας θητείας του προέδρου για 3 χρόνια. Ακολούθησαν αντιδιαδηλώσεις, στις οποίες έλαβαν μέρος και ακτιβιστές του MNSD που ήταν πιστοί στον Αμαντού.Politique : MNSD-Nassara: La guéguerre perdure . Saadou Assane: Le Démocrate. 27 Ιανουαρίου 2009 Στη συνέχεια ο Ουμαρού δήλωσε ότι οι προεδρικές, βουλευτικές και τοπικές εκλογές θα διεξαχθούν κανονικά, όπως είχαν προγραμματιστεί.Niger government faces censure motion . PANA press 30/01/2009 Η κυβέρνηση του Ουμαρού υπέβαλε την παραίτησή της στις 18 Αυγούστου του 2009, μετά τη θέσπιση του νέου Συντάγματος από τον πρόεδρο Ταντζά.Reuters , 19 Αυγούστου 2009. Ο ίδιος ο πρωθυπουργός Ουμαρού παραιτήθηκε στις 23 Σεπτεμβρίου, για να θέσει υποψηφιότητα στις εκλογές. Τον διαδέχθηκε προσωρινά στην πρωθυπουργία ο Αλμπαντέ Αμπουμπά, υπουργός εσωτερικών."Niger premier resigns ahead of elections", AFP, 24 Σεπτεμβρίου 2009.

 Πηγές 
 Oumarou Seini : African Development Database entry.

 Παραπομπές 

Κατηγορία:Πρωθυπουργοί του Νίγηρα